Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Ugyanakkor a Polgári törvénykönyvrõl szóló 1959. évi IV. törvény (Ptk.) 75. § (3) bekezdése szerint „A
Paragraph Index: 1240

Ugyanakkor a Polgári törvénykönyvrõl szóló 1959. évi IV. törvény (Ptk.) 75. § (3) bekezdése szerint „A személyhez fûzõdõ jogokat nem sérti az a magatartás, amelyhez a jogosult hozzájárult, feltéve, hogy a hozzájárulás megadása társadalmi érdeket nem sért vagy veszélyeztet.” S mivel a Ptk. 85. § (1) bekezdése alapján a személyhez fûzõdõ jogokat – fõszabályként – csak személyesen lehet érvényesíteni, a sértett fél hallgatása úgy értelmezhetõ, hogy szerinte nem is történt jogsértés. Mivel a Ptk. természetes és jogi személyek vagyoni és egyes személyi viszonyait szabályozza, a polgári jog semmilyen módon nem védi a személyek körén kívül esõ, nem jogalany személyösszességek méltóságát.47 Az idézett példáink szerint, csekély jogi és társadalmi ismerettel is jól felmérhetõ az a személyi kör, amelynek jóhírnevét, becsületét, személyes adataihoz való és egyéb személyiségi jogait kockázat nélkül meg lehet sérteni. Olyan személyek sérthetõek per, elégtételadás veszélye nélkül, akik helyzetüknél fogva nem képesek a jogérvényesítésre, illetve a jogalanyisággal nem rendelkezõ közösségek gyalázhatóak így. Különösen biztos lehet a dolgában az, aki a két elõzõ kört egyesítve, olyan személyek közösségét sérti meg, amelynek tagjai jogi és egyéb ismereteik, egy perrel együtt járó pénz, s legfõképpen a jogérvényesítõ képesség hiánya miatt nem tudnak fellépni a jogsértõvel szemben. Majd’ 46 Lásd: az egyik cigány kisebbségi önkormányzat jogi képivselõje. 47 Az ombudsmannak az új Ptk. koncepciójára tett észrevételeire válaszul az Igazságügy Minisztérium a következõket fejtette ki:

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes